ช่วยสรุปเรื่อง "Wealth Creation" ให้หน่อยค่ะ
หลักการการวางแผนการเงินนั้น ผมพูดเสมอว่า ต้องเริ่มจากการทำ Wealth Creation นั่นหมายถึงการสร้างความมั่งคั่ง ซึ่งความมั่งคั่งจะเกิดก็ต่อเมื่อมีรายได้มากกว่ารายจ่าย ดังนั้นต้องเพิ่มรายได้ครับ คนรวยส่วนใหญ่ไม่ได้มีรายได้ทางเดียว ถ้าเคยอ่าน “Rich Dad, Poor Dad” ของ Robert Kiyosaki จะรู้ว่าวิธีการหารายได้ของคนส่วนใหญ่แบ่งออกเป็น 4 แบบ คือ เป็นพนักงานมีเงินเดือนประจำ เป็นนายตัวเอง เช่น Freelance หมอ หรือวิชาชีพต่างๆ เป็นเจ้าของธุรกิจที่มีระบบ เป็นนักลงทุน ใช้เงินทำงานให้ โดยส่วนตัวผมเชื่อว่าไม่ว่าจะมีรายได้แบบไหน คุณสามารถประสบความสำเร็จทางการเงินได้ทั้งนั้น ดังนั้นคนที่ฝันใหญ่อยากเกษียณเร็ว ต้องมี “ความเพียร” ครับ และต้องมีมากกว่าคนทั่วๆไปด้วย คุณต้องหารายได้มากกว่า 1 ทาง คุณอาจทำงานประจำ ในขณะเดียวกันอาจทำงานพิเศษเพิ่ม เช่น ขายของทางเน็ต ทำธุรกิจ MLM ขายประกัน ลงทุนในหุ้น อสังหาริมทรัพย์ หรืออะไรก็ตามที่สร้างรายได้เพิ่มให้กับคุณ และขณะเดียวกันต้องระมัดระวังค่าใช้จ่ายไม่ให้สูงตามรายได้  หลายๆคนอาจจะบอกว่า “เหนื่อย ท้อ ยาก ลำบาก” จำไว้นะครับ คำพูดพวกนี้เป็นสิ่งต้องห้าม หากอยากสำเร็จห้ามพูดคำเหล่านี้  มีคนเคยสอนผมไว้ว่า  “ขยันยังไม่ค่อยจะสำเร็จ แล้วถ้าขี้เกียจจะสำเร็จได้ยังงัยล่ะ” เห็นด้วยมั้ยครับ  ขอให้ทุกท่านมีความขยันหมั่นเพียร เพื่อประสบความสำเร็จกันทุกท่านนะครับ
Wealth Creation คือ การสร้างความมั่งคั่ง ซึ่งจะเกิดขึ้นต่อเมื่อมีรายได้มากกว่ารายจ่าย ดังนั้นจะต้องเพิ่มรายได้ ในหนังสือ Rich Dad, Poor Dad ของ Robert Kiyosaki มีวิธีการหารายได้ 4 แบบ คือ
1. เป็นพนักงานที่มีเงินเดือนประจำ
2. เป็นนายตัวเอง
3. เป็นเจ้าของธุรกิจที่มีระบบ
4. เป็นนักลงทุน ให้เงินทำงาน
คนที่อยากเกษียณเร็ว ต้องมีความเพียร และต้องหารายได้มากกว่า 1 ทาง  ขณะเดียวกันต้องระมัดระวังค่าใช้จ่ายไม่ให้สูงตามรายได้
การจัดการการเงินส่วนบุคคล,การบริหารสินทรัพย์,กลยุทธ์การลงทุน